П Р О Т О К О Л    № 29

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

9 септември 2014 г.

Днес, 09.09.2014 г., вторник, от 13.00 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъства техническият сътрудник към Комисията по натовареност от администрацията на ВСС Емилия Петкова – старши експерт „Статистически анализ”, дирекция „ИТСС”.

1. ОТНОСНО: Проект на предложение до ВСС за допълване на решение от 29.05.2014 г. по Протокол № 22, т. 82, за определяне на минимални граници за натовареност на председателите и на заместник-председателите при разпределение на делата.
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема по принцип проекта на предложение до ВСС, изготвен въз основа на докладваното от г-жа Галина Карагьозова в предходно заседание на комисията обобщение на становищата и въпросите, повдигнати от отделни съдилища по темата за минимално определената натовареност на председателите на съдилища и техните заместници.
1.2. Отлага за следващото заседание на комисията приемането на проекта за предложение в окончателния му вид, като дава възможност за прецизиране на текста с оглед подготвянето му за включване в дневен ред за заседание на ВСС.

2. ОТНОСНО: Обобщена информация за образуването, движението и приключването на преписките и делата в Прокуратурата на Република България за І шестмесечие на 2014 г., на основание чл. 142, ал. 3 от ЗСВ /придр. писмо вх. № 11-03-852/04.08.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение представената от Прокуратурата на Република България Обобщена информация за образуването, движението и приключването на преписките и делата в ПРБ за І шестмесечие на 2014 г.
2.2. Предоставя обобщената информация по т. 2.1. на г-жа Елка Атанасова за запознаване на работната подгрупа „Прокурори и следователи” с оглед дейността по изготвяне на критерии и показатели за оценка на натовареността на магистратите в ПРБ.

3. ОТНОСНО: Извлечение от Протокол № 29/22.07.2014 г. от заседание на Комисия „Публична комуникация” с искане за определяне на сътрудници на комисията, които да подават информация за медийно отразяване /във вр. с решения на КАОСНОСВ по Протокол № 25/08.07.2014 г., т. 1 и по Протокол № 22/11.06.2013 г., т. 1/
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. При необходимост информация ще бъде предоставяна своевременно на Комисия „Публична комуникация”.
3.2. Предлага на Комисия „Публична комуникация” с оглед своевременно предоставяне на публична информация на медиите всяка комисия да определи свой представител – председател, зам.-председател или член на комисията, който да предоставя на КПК информация във връзка с дейността на комисията.
3.3. Съгласно предложението по горната точка определя председателя на Комисията по натовареност Калин Калпакчиев да предоставя на КПК информацията, която следва да бъде публикувана в медиите.

4. ОТНОСНО: Извлечение от Протокол № 30/29.07.2014 г. от заседание на Комисия „Публична комуникация” с приложени резултати от попълване на електронната форма на анкета за дейността на ВСС през 2013 г., за запознаване.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема за сведение предоставените резултати от попълване на електронната форма на анкета за дейността на ВСС през 2013 г. 
4.2. Предлага на Комисия „Публична комуникация” да предостави на членовете на ВСС изготвения цялостен анализ за запознаване.

5. ОТНОСНО: Извлечение от Протокол № 29/22.07.2014 г. от заседание на Комисия „Публична комуникация” с приложен Анализ на медийните участия на членовете на ВСС в периода април-юни 2014 г., за запознаване.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение предоставения Анализ на медийните участия на членовете на ВСС в периода април-юни 2014 г.

6. ОТНОСНО: Предложение от Галина Иванова, председател на Районен съд гр. Нови пазар, относно отговорността на административните ръководители при определяне на натовареността на магистратите от съответния орган на съдебната власт и начините за контролиране на този процес /вх. № 11-07-1524/03.09.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Отлага за следващо заседание на комисията за подробно запознаване на членовете на комисията с предложението, изпратено от г-жа Галина Иванова.

7. ОТНОСНО: Доклад от Страхил Недков, младши експерт от дирекция „Международна дейност”, във връзка с получени писма по електронна поща от г-жа Росица Трънкова, секретар на РГ 31 „Европа 2020” от Министерството на финансите по повод изпратен за междуведомствено съгласуване Доклад с нови и актуализирани мерки в отговор на Препоръката на Съвета от 8 юли 2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение доклада и приложените електронни писма.

8. ОТНОСНО: Заявление за достъп до обществена информация от Сдружение „Център на НПО в Разград” (т. 5 от същото), /вх. № 97-00-294/21.08.2014 г./

Със заявлението за достъп до обществена информация, депозирано до ВСС от Сдружение „Център на НПО в Разград”, се иска информация по конкретно посочени пет въпроса, от които единият касае дейността на Комисията по натовареност, а именно: „Документ или правно основание, на базата на което ВСС използва два основни термина, с които измерва количествената натовареност на магистратите: натовареност по щат и действителна натовареност”. 
Понятията са фактически установени в практиката на съдебната статистика чрез които обективно се измерва броят дела, разглеждани от един съдия в съответния съд. С двете понятия се прави разграничение за натовареност по щат и действителна натовареност заради динамиката в заетостта на щатните съдийски бройки, както и заради продължително отсъствие на всеки отделен съдия в определени случаи, например поради командироване или болест (повече от два месеца). 
Натовареността по щат отразява обема на работа на съответния орган за отчетния период, изразен в брой дела месечно на един съдия. Тя се изчислява като общия брой дела за разглеждане се раздели на броя на съдиите по щат за съответния съд. Получената стойност се разделя на броя на месеците за периода, за който се отчита натовареността (на 6 за полугодието и 12 за годината).
Действителната натовареност отразява обема на работата в съда на база реално работилите съдии и дава представа за реалната натовареност на съответния съд за отчетния период. Тя се изчислява като постъпленията от дела за периода се раздели на броя на отработените човекомесеца. Те от своя страна се изчисляват като за всеки съдия от 12 месеца се приспаднат: по-продължителният отпуск по болест, неплатен отпуск и майчинство. Не се приспада годишният отпуск и съдебните ваканции. Сборът от отработените човекомесеци на всички съдии дава общо отработените човекомесеци за целия съд. Действителната натовареност на съдилищата отразява състоянието на натовареността на съответен съд за съответен период и при сравняване с щатната натовареност може да се използва като коректив при вземането на съответно управленско кадрово решение,например командироване за определен срок.
Понятията „натовареност по щат” и „действителна натовареност” се срещат в статистически отчети и таблици още от 2005 г., достъпни за запознаване на интернет страницата на ВСС:
http://www.vss.justice.bg/bg/statistick/1.htm
Действащите критерии за отчитане натовареността на органите в съдебната власт са акцентирани върху постъпленията, които включват: висящите дела в началото и постъпилите дела /новообразувани, върнати за ново разглеждане и по подсъдност/ през отчетния период.
Този подход е възприет от Работната група (избрана с решение на ВСС по протокол № 6/7.02.2009 г.) и от Временната комисия (създадена с решение на ВСС по протокол 36/6.10.2010 г. и утвърдена с Правилника на ВСС след 8.11.2011 г. в постоянна Комисия по натовареност) в изготвените доклади, анализи и отчети през м.V.2010 г., м.VІ.2011 г. м.ХІІ.2011 г., м.ІІ.2012 г. и м.VІ.2012 г. Тези документи обхващат периода 2008 г. – първото шестмесечие на 2011 г.
Този статистически подход продължава и в изготвените анализи и отчети на натовареността за 2012 г. и 2013 г. от настоящата Комисия по натовареност на ВСС.
Подходът е същият и по отношение възприетите от м.ХІІ.2011 г. показатели за отчитане работата на магистратите: натовареност по щат, действителна натовареност и средна натовареност.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
8.1. Не възразява да бъде предоставена на Сдружение „Център на НПО в Разград” исканата информация по отношение на въпрос № 5 от подаденото заявление.
8.2. Предоставя на главния секретар на ВСС настоящото решение, заедно с изложението, за ползване при изготвяне на отговор по депозираното заявление.

9. ОТНОСНО: Доклад от Христина Тодорова, директор на дирекция „Международна дейност”, във връзка с изготвяне на отговор от компетентността на комисията по въпроси 68, 69, 70, 78, 79 и поле за коментар С4 от Въпросника по Схемата за оценка на съдебните системи на CEPEJ, референтна година 2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

9.1. Предоставя на дирекция „Международна дейност” следните отговори на разпределените за комисията въпроси от Въпросника по Схемата за оценка на съдебните системи на CEPEJ, както следва:
- на въпрос 68 – положителен отговор на първите четири показателя;
- на въпрос 69 – отрицателен отговор;
- на въпрос 70 – положителен отговор;
- на въпрос 78 – отрицателен отговор;
- на въпрос 79 – отрицателен отговор;
- в поле за коментар С4 – няма забележка или коментар.

9.2. Поради липса на разлика в отговорите, подадени преди и сега, не намира за необходимо участието на експертен сътрудник на комисията в предвижданата експертна среща.

10. ОТНОСНО: Проект на Политики на Висшия съдебен съвет за управление в периода 2014 – 2017 г., предоставен от Временна комисия на ВСС, за становище и коментари

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема по принцип предоставения от временната комисия проект на Политики на Висшия съдебен съвет за управление в периода 2014-2017 г., като дава възможност на членовете на комисията в случай, че имат конкретни предложения, да ги предоставят на временната комисия за съобразяване в окончателния текст на проекта преди включването му в дневен ред за заседание на ВСС.

ПРЕДСЕДАТЕЛ
НА КОМИСИЯТА: /п/  КАЛИН КАЛПАКЧИЕВ